CELEX: 52014XG0304(01)
Language: ro
Date: 2014-03-04
Title: Concluziile Consiliului – O educație și o formare profesională eficace și inovatoare pentru a investi în abilități – sprijinirea semestrului european 2014

4.3.2014   
            
            
               RO
            
            
               Jurnalul Oficial al Uniunii Europene
            
            
               C 62/4
            
         Concluziile Consiliului – O educație și o formare profesională eficace și inovatoare pentru a investi în abilități (1) – sprijinirea semestrului european 2014
   2014/C 62/05
   CONSILIUL UNIUNII EUROPENE,
   ÎN CONTEXTUL:
   
               —
            
            
               Articolelor 165 și 166 din Tratatul privind funcționarea Uniunii Europene.
            
         
               —
            
            
               Strategiei Europa 2020 și
            
         
               —
            
            
               Concluziilor Consiliului din 12 mai 2009 privind un cadru strategic pentru cooperarea europeană în domeniul educației și formării profesionale („ET 2020”) (2).
            
         AVÂND ÎN VEDERE:
   
               —
            
            
               Recomandarea Parlamentului European și a Consiliului din 18 decembrie 2006 privind competențele fundamentale pentru învățarea de-a lungul vieții (3).
            
         
               —
            
            
               Concluziile Consiliului din 26 noiembrie 2012 privind educația și formarea profesională în Europa 2020 (4) – contribuția educației și formării profesionale la redresare și creștere economică și la crearea de locuri de muncă
            
         
               —
            
            
               Recomandarea Consiliului din 20 decembrie 2012 privind validarea învățării non-formale și informale (5).
            
         
               —
            
            
               Concluziile Consiliului din 15 februarie 2013 privind investiția în educație și formare profesională (6) – o reacție la Regândirea educației: investiția în competențe pentru rezultate socioeconomice mai bune și Analiza anuală a creșterii pentru 2013.
            
         
               —
            
            
               Recomandarea Consiliului din 22 aprilie 2013 (7) privind înființarea unei garanții pentru tineret.
            
         
               —
            
            
               Declarația Consiliului privind alianța europeană pentru ucenicii, adoptată la 15 octombrie 2013 (8).
            
         
               —
            
            
               Regulamentul (UE) nr. 1288/2013 al Parlamentului European și al Consiliului din 11 decembrie 2013 de instituire a acțiunii „Erasmus+”: Programul Uniunii pentru educație, formare, tineret și sport (9).
            
         ȘI CA REACȚIE LA:
   
               —
            
            
               Analiza anuală a creșterii pentru anul 2014 (10); și
            
         
               —
            
            
               Comunicarea Comisiei intitulată Deschiderea educației: Metode inovatoare de predare și învățare pentru toți, facilitate de noile tehnologii și de resursele educaționale deschise (11).
            
         CONSIDERĂ CĂ:
   
               1.
            
            
               Educația și formarea profesională au un rol strategic de jucat în susținerea redresării economice în Europa. Deși s-au realizat progrese importante pentru atingerea obiectivului principal în domeniul educației stabilit în cadrul Strategiei Europa 2020
                   (12), rămân încă multe lucruri de făcut pentru a inversa impactul crizei și a soluționa problemele structurale subiacente.
            
         
               2.
            
            
               Din datele recente reiese că aceste probleme structurale sunt parțial legate de lipsa abilităților relevante, reprezentând, prin urmare, provocări pentru sistemele noastre de educație și formare profesională.
            
         
               3.
            
            
               O persoană din cinci din rândul populației în vârstă de muncă din UE are abilități scăzute de alfabetizare și numerice, factor ce le limitează în mod semnificativ capacitatea de inserție profesională, și, în pofida unor progrese în abilitățile de bază, numărul școlarilor cu rezultate slabe la matematică rămâne ridicat (13).
            
         
               4.
            
            
               Deși previziunile arată că aproape toate locurile de muncă din viitor vor necesita cel puțin abilități digitale de bază, numeroși școlari nu au încă acces la tehnologia digitală și la conținutul digital necesare pentru dobândirea acestora. Un număr însemnat de adulți nu au niciun fel de abilitate digitală.
            
         SUBLINIAZĂ CĂ:
   
               1.
            
            
               Trebuie să se abordeze de urgență provocările fundamentale legate de șomajul în rândul tinerilor și de nivelurile neadecvate ale abilităților. Pe lângă contribuția esențială la stimularea coeziunii sociale și a cetățeniei active, educația și formarea profesională contribuie în mod semnificativ la generarea unei creșteri economice inteligente, cuprinzătoare și durabile, la îmbunătățirea competitivității și a capacității de inserție profesională, precum și la consolidarea productivității și a inovării.
            
         
               2.
            
            
               Sunt recunoscute eforturile care se depun deja pentru a face față acestor provocări fundamentale, însă UE și statele membre ar trebui să își intensifice eforturile pentru a îmbunătăți educația și formarea profesională și să continue să investească într-o educație și o formare profesională eficiente și de calitate superioară.
            
         
               3.
            
            
               Viitoarea revizuire a Strategiei Europa 2020 și viitorul bilanț al cadrului pentru cooperarea europeană în domeniul educației și formării profesionale, ET 2020, ar trebui să permită consolidarea rolului strategic jucat de educație și de formarea profesională în cadrul semestrului european.
            
         ÎN VEDEREA CREȘTERII VIZIBILITĂȚII EDUCAȚIEI ȘI FORMĂRII PROFESIONALE ÎN CADRUL SEMESTRULUI EUROPEAN 2014, CONVINE SĂ SE AXEZE PE:
   
               1.
            
            
               facilitarea, în măsura posibilului, a investițiilor pe termen lung în modernizarea educației și formării profesionale și în dezvoltarea abilităților atât la nivel național, cât și la nivel european, punând în același timp un accent mai mare pe eficiența și calitatea investițiilor în educație;
            
         
               2.
            
            
               dotarea persoanelor din toate categoriile de vârstă cu abilități îmbunătățite și mai relevante, mai ales prin consolidarea învățării pe tot parcursul vieții și prin promovarea egalității de șanse în ceea ce privește accesul la o educație și o formare profesională de calitate, inclusiv pentru persoanele care provin din medii defavorizate;
            
         
               3.
            
            
               facilitarea tranziției de la educație și formare profesională la activitatea profesională, mai ales prin promovarea unor sisteme de învățare bazate pe muncă și, după caz, printr-o mai mare disponibilitate a stagiilor și a uceniciilor de calitate;
            
         
               4.
            
            
               continuarea – în cooperare cu părțile interesate relevante – modernizării și a îmbunătățirii metodelor educaționale, pe baza celor mei recente cercetări, și valorificarea deplină a posibilităților oferite de învățarea digitală, inclusiv, în funcție de contextul național, prin:
               
                           (a)
                        
                        
                           sprijinirea instituțiilor educaționale în ceea ce privește îmbunătățirea propriilor capacități și, dacă este cazul, realizarea de investiții în infrastructura TIC, pentru a exploata potențialul noilor tehnologii și al conținutului digital, incluzând cursurile online deschise și în masă;
                        
                     
                           (b)
                        
                        
                           promovarea unor experiențe de învățare mai diversificate, care să combine întâlnirea directă cu metodele digitale de învățare;
                        
                     
                           (c)
                        
                        
                           încurajarea educației inițiale a profesorilor și a dezvoltării profesionale continue pentru a explora utilizarea metodelor de predare asistate digital.
                        
                     
         INVITĂ STATELE MEMBRE, ȚINÂND SEAMA ÎN MOD CORESPUNZĂTOR DE PRINCIPIUL SUBSIDIARITĂȚII ȘI ÎN FUNCȚIE DE CONTEXTUL NAȚIONAL:
   
               1.
            
            
               să își continue eforturile de îmbunătățire a dobândirii de competențe-cheie și de reducere a ponderii elevilor cu rezultate slabe;
            
         
               2.
            
            
               să promoveze dobândirea abilităților de bază, precum și adoptarea unor măsuri de reconversie profesională și de îmbunătățire a abilităților prin consolidarea învățării pe tot parcursul vieții, cu accent pe persoanele cu competențe scăzute;
            
         
               3.
            
            
               să adopte politici eficace și favorabile incluziunii în domeniul educației și formării profesionale care să țină seama în mod corespunzător de nevoile cursanților care provin din medii defavorizate;
            
         
               4.
            
            
               să încurajeze o dezbatere plecând de la fapte concrete în rândul unei vaste categorii de părți interesate cu privire la furnizarea și protejarea mijloacelor durabile și eficiente de finanțare a educației și formării profesionale;
            
         
               5.
            
            
               să ia măsurile corespunzătoare ca răspuns la principalele mesaje legate de educație și formare profesională din Declarația Consiliului privind alianța europeană pentru ucenicii și din Recomandarea Consiliului privind înființarea unei garanții pentru tineret;
            
         
               6.
            
            
               să analizeze modul în care instrumentele de transparență și recunoaștere din educația formală ar putea ține seama și de noile forme de învățare, incluzând validarea abilităților dobândite prin învățarea de calitate bazată pe internet;
            
         
               7.
            
            
               să sprijine instituțiile de educație și formare profesională în legătură cu exploatarea potențialul noilor tehnologii și al conținutului digital, drept completare a abordărilor educaționale tradiționale și în scopul satisfacerii nevoilor diferiților cursanți, inclusiv ale celor care provin din medii defavorizate;
            
         
               8.
            
            
               să îi sprijine pe profesori și cadrele de conducere din școli în dobândirea unui nivel ridicat de competențe digitale și în adoptarea unor practici inovatoare de predare, de exemplu prin intermediul unor formări flexibile, al unor sisteme de stimulare și prin adaptarea programei pentru educația profesorilor;
            
         
               9.
            
            
               să utilizeze la maximum noua generație de instrumente financiare, în special programul Erasmus+ și fondurile structurale și de investiții europene, pentru a aborda provocările sus-menționate din domeniul educației și formării profesionale;
            
         
               10.
            
            
               să urmărească facilitarea investițiilor în educație și formare profesională drept sectoare favorabile creșterii economice, ținând în același timp seama de aspectele legate de educație și formare profesională cuprinse în recomandările specifice fiecărei țări din cadrul Strategiei Europa 2020.
            
         INVITĂ STATELE MEMBRE ȘI COMISIA:
   
               1.
            
            
               să consolideze contribuția educației și formării profesionale la agenda UE pentru creștere economică și locuri de muncă, printr-o utilizare mai eficace și mai eficientă a investițiilor în scopul creșterii nivelului abilităților, al îmbunătățirii rezultatelor învățării și al soluționării problemei pe care o reprezintă lipsa de personal calificat;
            
         
               2.
            
            
               să încurajeze parteneriatele la nivel național și european dintre creatorii de conținut educațional în vederea creșterii ofertei de resurse educaționale deschise și de alte materiale educaționale digitale de calitate în diferite limbi, acordând în același timp atenția cuvenită aspectelor privind dreptul de autor și acordarea licențelor;
            
         
               3.
            
            
               să exploateze pe deplin platforma eTwinning și să utilizeze portalul european pentru educația deschisă drept punct de referință pentru actualele resurse educaționale deschise produse în UE;
            
         
               4.
            
            
               să întreprindă acțiuni ulterioare dezbaterii de orientare a Consiliului din noiembrie 2013 prin organizarea unei reuniuni la nivel înalt privind provocările generate de noile tehnologii și de resursele educaționale deschise, mai ales în ceea ce privește asigurarea calității și evaluarea și certificarea abilităților dobândite prin intermediul noilor modalități de învățare;
            
         
               5.
            
            
               să sporească valoarea adăugată și să optimizeze eficacitatea cadrului strategic ET 2020 și a guvernanței și modalităților de lucru subiacente, mai ales prin:
               
                           (a)
                        
                        
                           dezvoltarea în continuare a cooperării dintre specialiștii în politicile educaționale și specialiștii în politicile de ocupare a forței de muncă;
                        
                     
                           (b)
                        
                        
                           asigurarea faptului că metoda deschisă de coordonare, inclusiv grupurile de lucru ET 2020 (14), au rolul efectiv de a acorda asistență pentru monitorizarea dificultăților identificate;
                        
                     
                           (c)
                        
                        
                           continuarea evaluărilor inter pares voluntare la nivel înalt în contextul actualelor structuri ale metodei deschise de coordonare, punând accentul pe aspectele legate de educație și formare profesională din recomandările specifice fiecărei țări;
                        
                     
                           (d)
                        
                        
                           utilizarea bilanțului la jumătatea perioadei pentru a contribui la pregătirea următorului proiect de raport comun, cu un accent mai prospectiv, care să identifice domeniile prioritare esențiale și aspectele concrete pentru activitatea viitoare;
                        
                     
                           (e)
                        
                        
                           optimizarea, reducerea și simplificarea structurilor de raportare în domeniul educației și formării, pentru a evita dublarea activităților.
                        
                     
         INVITĂ COMISIA:
   
               1.
            
            
               să adune probe și să pregătească o analiză a impactului economic și social și a beneficiilor educației în vederea documentării unei viitoare dezbateri în cadrul Consiliului;
            
         
               2.
            
            
               să promoveze o dezbatere publică deschisă în contextul consultării referitoare la spațiul european pentru competențe și calificări privind impactul noilor tehnologii și al conținutului digital în practicile actuale și în instrumentele și politicile UE, incluzând chestiuni precum asigurarea calității, evaluarea și certificarea.
            
         
      (1)  În sensul prezentelor concluzii, termenul „abilități” este folosit în mod generic și în conformitate cu definiția din anexa I la Recomandarea Parlamentului European și a Consiliului din 2006 privind stabilirea Cadrului european al calificărilor pentru învățarea de-a lungul vieții (JO C 111, 6.5.2008, p. 4).
   
      (2)  JO C 119, 28.5.2009, p. 2.
   
      (3)  JO L 394, 30.12.2006, p. 10.
   
      (4)  JO C 393, 19.12.2012, p. 5.
   
      (5)  JO C 398, 22.12.2012, p. 1.
   
      (6)  JO C 64, 5.3.2013, p. 5.
   
      (7)  JO C 120, 26.4.2013, p. 1.
   
      (8)  14986/13.
   
      (9)  JO L 347, 20.12.2013, p. 50.
   
      (10)  Doc. 15803/13 +ADD 1.
   
      (11)  Doc. 14116/13 +ADD 1.
   
      (12)  Conform Monitorului educației și formării, 2013.
   
      (13)  Potrivit Sondajului PIAAC 2013 privind abilitățile adulților (Programul de evaluare internațională a competențelor adulților) și Sondajului PISA 2012 privind capacitatea tinerilor de 15 ani în ceea ce privește lectura, matematica și științele (Programul internațional pentru evaluarea elevilor), ale OCDE.
   N.B.: Ar trebui să fie asigurat dreptul la participare al tuturor statelor membre la activitatea acestei organizații.
   
      (14)  Notă explicativă: Aceste grupuri de lucru, înființate inițial de Comisie în cadrul programului de lucru Educație și formare profesională 2010 pentru a implementa metoda deschisă de coordonare în educație și formare profesională, oferă un forum pentru schimbul de cele mai bune practici în aceste domenii. Ele reunesc, pe bază de voluntariat, experți din statele membre și acoperă, în formatul actual, șase domenii: școlile, învățământul superior, VET, învățarea în rândul adulților, abilitățile transversale și învățarea digitală.